ธปท.ยันแบงก์ยังบริการปกติแม้น้ำรุกคืบ
ธปท.ชี้ระบบธนาคารแข็งแกร่งไม่กระทบจากปัญหาน้ำท่วม เดินหน้าเปิดบริการทางการเงินได้ปกติไม่สะดุด
30 ต.ค. 2565

ธปท.ชี้ระบบธนาคารแข็งแกร่งไม่กระทบจากปัญหาน้ำท่วม เดินหน้าเปิดบริการทางการเงินได้ปกติไม่สะดุด
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวว่า ยอมรับว่าห่วงสถานการณ์น้ำท่วมที่ขยายวงกว้างขึ้นอย่างต่อเนื่อง แต่จากสถานการณ์น้ำล่าสุดที่มีการประชุมร่วมกับธนาคารพาณิชย์ผ่านระบบวีดีโอคอนโฟร์เรนซ์ล่าสุดวันนี้ ทางธนาคารหลายแห่งยังยืนยันที่จะเปิดทำการสำนักงานใหญ่ตามปกติ แม้จะเริ่มอยู่ในพื้นที่เสี่ยง ไม่ว่า สำนักงานใหญ่ทีเอ็มบี หรือสำนักงานใหญ่ธนาคารไทยพาณิชย์
“เทาที่คุยกัน เขายังยืนยันเปิดบริการตามปกติ แต่ก็ประเมินกันอยู่ว่าวันจันทร์ที่ 7 พ.ย.นี้ บริเวณแยกรัชโยธิและ 5 แยกลาดพร้าว รถเล็กคงเดินทางไม่ได้ มีอุปสรรคการเดินทางมาทำงานบ้างแล้ว แต่ระบบแบงก์ไม่มีปัญหา เปิดได้ แต่ก็กังวลบ้าง เพราะภาวะนี้จะกระทบเฉพาะพนักงานที่เดินทางมาทำงาน แต่ธนาคารเขาจะใช้บุคคลกรเท่าที่จำเป็น อย่าง สำนักงานใหญ่ไทยพาณิชย์เขาก็ยืนยันไม่ปิด เพราะเขาบอกว่ามันสูงถึง 2.5 เมตร “ นายประสารกล่าว